Številka: 478-301/2017

Datum: 18. 9. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o potrditvi osnutka Strategije ravnanja z nepremičnim premoženjem Mestne občine Ptuj 2018-2028**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o potrditvi osnutka Strategije ravnanja z nepremičnim premoženjem Mestne občine Ptuj 2018-2028.

 Miran SENČAR,

 župan Mestne občine Ptuj

Prilogi:

* predlog sklepa z obrazložitvijo
* osnutek Strategije ravnanja z nepremičnim premoženjem Mestne občine Ptuj 2018-2028

|  |  |
| --- | --- |
|  |  |

Predlog

 September 2018

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_, sprejel naslednji

**S K L E P**

**o potrditvi osnutka Strategije ravnanja z nepremičnim premoženjem**

**Mestne občine Ptuj 2018-2028**

1.

Mestni svet Mestne občine Ptuj potrjuje osnutek Strategije ravnanja z nepremičnim premoženjem Mestne občine Ptuj 2018-2028.

2.

Ta sklep začne veljati z dnem sprejema na Mestnem svetu Mestne občine Ptuj.

Številka: 478-301/2017

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev:**

Strategija ravnanja z nepremičnim premoženjem Mestne občine Ptuj je strateški dokument, ki ga sprejme Mestni svet Mestne občine Ptuj za obdobje desetih let (2018-2028). Sprejema se z namenom gospodarnejše rabe in učinkovitejšega upravljanja nepremičnega premoženja Mestne občine Ptuj, za njeno uresničevanje pa je odgovorna Mestna občina Ptuj. Potreba po sprejetju dokumenta, ki bi na osnovi analize stanja podal strateške usmeritve na področju ravnanja z nepremičnim premoženjem, se je pokazala že v preteklosti pri pripravi Strateškega načrta revitalizacije ptujskega mestnega središča (ADHOC) ter Vizije in strategije Mestne občine Ptuj.

Predložena Strategija se nanaša tako na nepremično premoženje, ki je v lasti Mestne občine Ptuj, deloma pa tudi na nepremično premoženje v lasti tretjih oseb in ga Mestna občina Ptuj potrebuje za opravljanje svojih nalog. V osnovi je razdeljena na sklope, ki se nanašajo na posamezno vrsto nepremičnega premoženja. Na vsakem področju je najprej podana analiza stanja, sledi opredelitev ciljev in ukrepov, s katerimi se cilji dosegajo. Nadalje so opredeljeni tudi kazalniki, s katerimi se spremlja uspešnost doseganja ciljev, čas izvedbe, nosilci in viri financiranja.

Predložen osnutek Strategije je pripravila projektna skupina, ki je bila imenovana v letu 2017 in je združevala člane iz posameznih oddelkov Občinske uprave Mestne občine Ptuj in člana iz Skupne občinske uprave občin Spodnjega Podravja. Gradivo je bilo na skupnem sestanku v delu, ki se nanaša na ravnanje s stanovanji, predstavljeno tudi predstavnikom PSS Ptuj d.o.o. in nadalje v delu, ki se nanaša na urejanje pripadajočih zemljišč k večstanovanjskim stavbam, upravnikom na območju Mestne občine Ptuj (PSS Ptuj d.o.o., Javne službe Ptuj d.o.o., Atrij d.o.o.).

Spremljanje Strategije se bo izvajalo preko kazalnikov, navedenih pri posameznih sklopih, eden od temeljnih elementov spremljanja ravnanja z nepremičninami pa je tudi poročilo o realizaciji načrta ravnanja s stvarnim premoženjem, ki se vsako leto pripravi in predloži Mestnemu svetu Mestne občine Ptuj z zaključnim računom.

O izvajanju Strategije se bo vsako leto pripravilo tudi poročilo in se z njim seznanilo Mestni svet Mestne občine Ptuj. Za izpeljavo navedenih ukrepov posameznega področja bodo imenovane delovne skupine.

Glede na podano obrazložitev predlagam Mestnemu svetu Mestne občine Ptuj, da sprejme sklep v predloženi vsebini.

Pripravila:

Nina M. Ogrizek

 Miran SENČAR,

 župan Mestne občine Ptuj